burgasdotpro/wikipedia huggingface dataset:
Atelektáza

Atelektáza (iné názvy: atelektáza pľúc, bezvzdušnosť pľúc(neho tkaniva), nezvdušnosť pľúc(neho tkaniva), kolaps pľúc, pľúcny kolaps) je chorobný stav, kedy je rôzne veľká časť pľúcneho parenchýmu nevzdušná. Môže byť prítomná už u novorodenca (vrodená) alebo vzniknúť neskôr. Niektoré zdroje ako atelektázu (v užšom zmysle) označujú len atelektázu novorodencov, iné (napr. MKCH-10) zas naopak len ostatné prípady. Od pľúcnej konsolidácie sa líši tým, že vzduch nie je nahradený patologickým obsahom a preto je objem postihnutej časti pľúc zreteľne menší.
Na rtg snímke sa atelektáza zobrazí ako homogénne zatienenie s prejavmi zmenšenia objemu pľúc (presun mediastína, vyššia poloha bránice a podobne).
Atelektáza môže byť podľa rozsahu subsegmentálna, segmentálna, lobárna alebo alárna; podľa tvaru platničková alebo okrúhla. Osobitnou formou je tzv. platničková atelektáza.
Príčiny vzniku.
Najčastejšou príčinou vzniku atelektázy je uzavretie priedušky (odb. "bronchiálna obštrukcia"), ktorá danú časť pľúc ventiluje, s následným vstrebaním (resorbciou) vzduchu pod úrovňou uzáveru. Najčastejšou príčinou takéhoto uzáveru je u dospelých nádor alebo hlienová zátka. Vzácnejšími príčinami sú vdýchnuté cudzie teleso, zúženie priedušky alebo jej útlak zvonku (napríklad zväčšenou lymfatickou uzlinou). U detí sú príčiny odlišné, nádory priedušiek a pľúc sú u nich veľmi zriedkavé; najčastejšou príčinou sú hlienové zátky (časté pri astme alebo cystickej fibróze) a vdýchnuté cudzie teleso.
Atelektázu môže ďalej spôsobiť akýkoľvek proces, ktorý zaberá miesto v hrudníku. Môže pľúca buď stláčať (tzv. "kompresívna atelektáza"), alebo im umožňuje sa retrahovať (tzv. "pasívna atelektáza") Kompresívnu atelektázu spôsobuje napríklad tekutina v pleurálnej dutine (odb. "fluidothorax"), pasívnu vzduch v pleurálnej dutine (odb. "pneumothorax").
Ďalšou príčinou môže byť infekcia (zväčša chronická), ktorá pľúcny parenchým postupne ničí fibrózou a bronchiektáziami.
Zobrazovanie.
Na diagnostiku lobárnej atelektázy (postihujúcej celý pľúcny lalok) je dostačujúca rtg snímka hrudníka. Počítačová tomografia sa používa v nejasných prípadoch, väčšinou keď je atelektáza spojená i so zápalom pľúc a tekutinou v pleurálnej dutine.
Základným morfologickým prejavom u oboch zobrazovacích metód je zatienenie/nevzdušnosť príslušného pľúcneho laloka a zmenšenie jeho objemu. Ďalšie prejavy sú presuny okolitých štruktúr v dôsledku zmeny objemu, najmä mediastína. Dochádza tiež ku kompenzačnému zväčšeniu objemu susedných lalokov, ktorý je však málo patrný a nešpecifický.
Venom

Venom je jedna z prvých blackmetalových/thrashmetalových hudobných skupín, ktorá bola založená v roku 1978 v anglickom Newcastli.
Orbiter Processing Facility

Orbiter Processing Facility sú hangáre v Kennedy Space Center, ktoré boli používané v programe Space Shuttle na údržbu raketoplánov po pristátí a ich prípravu na ďalšiu misiu. Boli postavené tri, s označením OPF-1, OPF-2 a OPF-3. 
Priebeh údržby.
Po pristátí na dráhe Shuttle Landing Facility alebo po prevoze lietadlom Boeing 747SCA z Edwards Air Force Base bol družicový stupeň raketoplánu odtiahnutý do jedného z hangárov kde približne tri mesiace prebiehala jeho údržba, ktorá zahŕňala:
Po ukončení údržby bol raketoplán presunutý do haly VAB (Vehicle Assembly Building), kde bol pripevnený k zostave vonkajšej palivovej nádrže a pomocných štartovacích motorov. 
Zdroje.
Kolaps pľúc

Kolaps pľúc alebo zriedkavejšie pľúcny kolaps () môže byť:
Diaľnica A25 (Rakúsko)

Diaľnica A25 (nemecky Autobahn A25 alebo Welser Autobahn) je 20 kilometrov dlhá rakúska diaľnica. Predstavuje priamu východo-západnú spojnicu medzi diaľnicou A1 v Haide a diaľnicou A8 pri Welse. Do roku 2003 bola označovaná ako Linzer Autobahn, tento názov bol ale presunutý na plánovanú diaľnicu A26, ktorá má tvoriť západný obchvat Linca.
Misráta

Misráta () menej správne "Misuráta", je mesto na severozápade Líbye. Leží na pobreží Stredozemného mora 210 kilometrov na východ od Tripolisu, hlavného mesta krajiny. Má viac ako pol milióna obyvateľov a je to po Tripolise a Bengází tretie najväčšie mesto štátu.
Počas občianskej vojny v roku 2011, bola Misráta obkľúčená vládnymi silami, ktoré sa snažili potlačiť vzburu opozície.
Diaľnica A26 (Rakúsko)

Diaľnica A26 (nemecky Autobahn A26 alebo Linzer Autobahn) je plánovaná, necelých 9 kilometrov dlhá, rakúska diaľnica, ktorá má vytvárať západný diaľničný obchvat Linca. 
Jej trasovanie bolo uzavreté v roku 2009. Mala by začínať na križovatke s diaľnicou A7 Linz-Hummelhof, viesť cez blízky Westbrücke (tento jediný krátky úsek je v súčasnosti v prevádzke a slúži ako diaľničný privádzač pre diaľnicu A7), v zakrytej trase sa otočiť okolo Waldgegstraße k hlavnej vlakovej stanici a odtiaľ viesť 3 km dlhým Freinbergtunnelom k Dunaju. Tu by mal vzniknúť štvrtý linecký most cez rieku a diaľnica by po jeho prekonaní mala vchádzať do 2,8 km dlhého Pöstlingbergtunnela. Končiť by mala napojením na diaľnicu A7 pri súčasnej križovatke Linz-Urfahr.
Roy Emerson

Roy Emerson (* 3. november 1936) je bývalý vynikajúci austrálsky tenista. Je považovaný za jedného z najlepších tenistov všetkých dôb. Počas svojej kariéry vyhral 12 grandslamových titulov v dvojhre a 16 titulov vo štvorhre. Emerson bol uvedený do Medzinárodnej tenisovej siene slávy v roku 1982. Emerson bol od 1967 až do 1999 držiteľom dnes asi najzaujímavejšieho tenisového rekordu - počet víťazstiev vo finále turnajov veľkej štvorky. V roku 1999 tento rekord vyrovnal legendárny Američan Pete Sampras a v roku 2000 sa od Emersona odpútal.
Diaľnica A22 (Rakúsko)

Diaľnica A22 (nemecky Autobahn A22 alebo Donauufer Autobahn) je 34 kilometrov dlhá rakúska diaľnica, ktorá tvorí prieťah Viedne pozdĺž Dunaja. Začína v Kaisermühlene na križovatke s diaľnicou A23 a vedie po brehu Dunaja severozápadným smerom cez hranice Viedne okolo Korneuburgu do Stockerau, kde končí na križovatke s rýchlostnými cestami S3 a S5.
Ako prvý bol v rokoch 1969 – 1971 postupne sprevádzkovaný úsek medzi križovatkami Stockerau a Korneuburg-Ost, vtedy sa ale išlo ešte o rychlostnú cestu S3. Výstavba diaľnice A22 ďalej pokračovala smerom do Viedne, posledný úsek od Reichsbrücke do Kaisermühlenu bol otvorený v roku 1989. V budúcnosti by mala byť diaľnica A22 predĺžená mostom cez Dunaj a mala by byť napojená na diaľnicu A4.
Marsá al-Burajka

Marsá al-Burajka (varianty: Al-Burajka, Al-Brajka, Kasr al-Burajka, staršie: Marsá al-Bréga, Marsa el Brega, Brega, Marsá al-Bréka, ) je mesto v Líbyi so 7000 obyvateľmi. 
Leží v najjužnejšom mieste zálivu Veľká Syrta, ktorý je zároveň aj najjužnejším miestom Stredozemného mora. V meste sa nachádza ropná rafinéria a letisko.
V priebehu občianskej vojny v Líbyí v roku 2011 bolo mesto pod kontrolou povstalcov - opozície.
Diaľnica A24 (Rakúsko)

Diaľnica A24 (; ) je plánovaná, necelé 3 kilometre dlhá rakúska diaľnica. 
Diaľnica A24 má vo Viedni vytvárať spojenie medzi diaľnicou A23 (plánovaná križovatka v Hanssonovej zákrute) a južnou časťou rýchlostnej cesty S1, ktorá vytvára obchvat mesta. Diaľnica by mala prechádzať cez Rothneusiedl a napájať sa na rýchlostnú cestu S1 medzi križovatkami Wien-Laxenburger Straße a Wien-Rothneusiedl pri Leopoldsdorfe. S cenou viac ako 100 miliónov eur za 1 km by sa tak stala najdrahším rakúskym diaľničným projektom, ktorý je zatiaľ v počiatočných fázach príprav.
Diaľnica A23 (Rakúsko)

Diaľnica A23 (; ) je 18 kilometrov dlhá rakúska diaľnica, ktorá tvorí prieťah Viedne v smere juhovýchod – juh. Ide o jednu z najkratších diaľnic v krajine, ale tiež s 170 000 prechádzajúcimi vozidlami za 24 hodín o najvyťaženejší rakúsky cestný úsek. Začína na juhu Viedne na križovatke s ulicou Altmannsdorfer Straße, prechádza juhovýchodne a východne od centra mesta, prekračuje po moste Dunaj a v Hirschstettene voľne prechádza do rýchlostnej cesty S2. V budúcnosti by sa diaľnica A23 mala stočiť na východ a viesť kúsok za hranice Viedne k Raasdorfu, kde by mala končiť križovatkou s rýchlostnou cestou S1.
Prvý úsek diaľnice A23 Inzersdorf – Favoriten bol sprevádzkovaný 19. decembra 1970, o tri dni neskôr došlo k otvoreniu úseku medzi križovatkami Kaisermühlen a Prater. Do roku 1978 boli tieto dve samostatné časti prepojené, postavený bol aj začiatok diaľnice s napojením na Altmannsdorfer Straße. Zatiaľ posledný úsek Kaisermühlen – Hirschstetten bol uvedený do prevádzky v roku 1993 spoločne s nadväzujúcou spolkovou cestou 302, ktorá spájala diaľnicu na Wagramer Straße. Táto cesta bola v roku 2003 prečíslovaná na rýchlostnú cestu S2. Do roku 2016 by mal byť dostavaný aj plánovaný úsek z Hirschstettenu do Raasdorfu.
Diaľnica A14 (Rakúsko)

Diaľnica A14 (nemecky Autobahn A14 alebo Rheintal/Walgau Autobahn) je 61 kilometrov dlhá rakúska diaľnica. Začína na rakúsko-nemeckých hraniciach pri Hörbranzi, Pfändertunnelom v dĺžke 6,7 km obchádza Bodamské jazero a Bregenz a údolím Rýna vedie Vorarlberskom na juh. Pri Bludenzi voľne prechádza na rýchlostnú cestu S16.
Výstavba diaľnice údolím Rýna bola plánovaná už v 30. rokoch 20. storočia, k jej realizácii ale nedošlo. Začiatok stavby súčasnej diaľnice A14 je datovaný do roku 1973, kedy boli zahájené stavebné práce na tuneli Pfändertunnel pri Bregenzi. Jeden jeho tubus pre obojsmernú premávku bol otvorený v roku 1980. Nasledovala stavba diaľnice smerom na juh k Feldkirchu a realizácie sa dočkal aj úsek vedený údolím Walgau medzi Frastanzom a Bludenzom. V roku 1985 začali motoristi jazdiť aj po prepojovacom článku medzi oboma oddelenými úsekmi – 3,1 km dlhom tuneli Ambergtunnel medzi Feldkirchom a Franstanzom. V súčasnosti prebieha výstavba druhej rúry Pfändertunnelu, ktorý by mal byť dokončený v roku 2012.
Diaľnica A13 (Rakúsko)

Diaľnica A13 (nemecky Autobahn A13 alebo Brenner Autobahn) je 35 kilometrov dlhá rakúska diaľnica. Začína v Innsbrucku, kde sa dvoma vetvami odpája z diaľnice A12. Odtiaľ vedie údolím rieky Sill južným smerom k talianskym hraniciam, ktoré prekračuje v Brennerskom priesmyku. Na talianskej strane na ňu nadväzuje diaľnica A22.
Diaľnica A13 bola postavená v 60. rokoch 20. storočia ako jedna z prvých horských diaľnic na svete. Medzi obcami Patsch a Schönberg im Stubaital neďaleko Innsbrucku prechádza údolím Wipptal po moste Europabrücke s dĺžkou a maximálnou výškou , ktorý bol postavený v rokoch 1960 až 1963.
Externé odkazy.
Diaľnica A13 na motorways-exits.com
Laurent Naouri

Laurent Naouri (* 23. máj 1964, Paríž) je francúzsky operný basbarytonista.
Vzdelanie.
Než sa Naouri v roku 1986 rozhodol pre profesionálnu kariéru operného speváka, navštevoval "Univerzitu" v Lyone (École Centrale de Lyon), so zameraním na inžinierstvo. 
Po tomto rozhodnutí pokračoval vo vzdelávaní na "Guildhallovej škole hudby a divadla" (Guildhall School of Music and Drama) v Londýne.
Hudobná kariéra.
Jeho profesionálna operná kariéra vo Francúzku začína v roku 1992 predstavením titulnej úlohy z opery "Krištof Kolumbus" od francúzskeho skladateľa Dariusa Milhauda, uvedeného v "The Imperial Theatre" v Compiengy. Je úspešný a jeho repertoár čoskoro zahŕňa širokú škálu od Claudio Monteverdi Monteverdiho po moderných skladateľov pod vedením dirigentov ako Maurizio Benini, William Christie, René Jacobs, Marc Minkowski a Kent Nagano.
Naouri debutoval v "Opere Garnier" v úlohe Thésea v Rameauovej opere "Hyppolytus a Aricia". Nasleduje rola Eugen Onegin hraná v "Opere de Nancy", stvárnenie Grófa des Grieux z Massenertovej opery Manon uvedenej v "Opere Bastille" a Figaro vo Figarovej svadbe. Jeho repertoár obohacujú ďalšie úlohy, vrátane niekoľkých z obdobia baroka, napríklad Rameauvej "Platée" (Platée), Dvorní Indovia, alebo Händelova Alcina.
V Anglicku sa objavil v "Royal Opera House" v roku 2006 v úlohe toreadora Escamilla v Bizetovej Carmen, v Spojených štátoch v "Santa Fe Opera" v tej istej úlohe. 
Laurent Naouri účinkuje často v recitáloch, predstaveniach a vystúpeniach v zahraničí.
Jeho nahrávky siahajú od Lullyho a Rameaua cez Offenbacha k Francisca Poulenca. 
17. februára 2012 mal debut v Metropolitnej opere v New Yorku, kde sa predstavil ako americký konzul v Nagasaki "Sharpless", v opere Madama Butterfly od Pucciniho, celkovo v štyroch predstaveniach.
Súkromný život.
Laurent je synom známeho pediatra Alda Naouriho a bratom spisovateľky Agnès Desarthe. Je ženatý so sopranistkou Natalie Dessay a majú dve deti. S manželkou spoločne vystupovali v rôznych operách a recitáloch, napríklad: Orfeus v podsvetí (Orphee aux Enfers) alebo Pelléas a Melisanda.
Jakub Ćwiek

Jakub Ćwiek (* 24. jún 1982, Opole) je poľský spisovateľ fantasy, autor kníh o severskom bohovi klamu. Ćwiekova poviedková zbierka "Lhář" vyšla v češtine po prvýkrát v roku 2011 (Triton).
Štedrý deň

Štedrý deň (iné, spravidla nárečové, názvy: Vilija, Dohviezdny deň, Pôstny deň, Kračún/Kračun/Kračuň, u gréckokatolíkov Predvečer Narodenia Pána) je názov (nepohyblivého sviatku dňa) 24. decembra, odvodený zo skutočnosti, že obyčaje viažúce sa k tomuto dňu mali za cieľ zabezpečiť zdar v budúcom roku sústredením všetkých dôležitých prvkov spokojného blahobytného života. U kresťanov je to deň pôstu pred narodením Ježiša Krista. Štedrý večer (iné, spravidla nárečové, názvy: Badňak, Dohviezdny večer, Kračún/Kračun/Kračuň, Posviat hvizdy, Pôstny večer, Svätý večer) je večer Štedrého dňa. Slovo „Vilija“ je odvodené od latinského slova vigília - predvečer sviatku.
Štedrý večer v rímskokatolíckej cirkvi.
Štedrý večer je u niektorých kresťanov (napr. rímskokatolíkov) vyvrcholením adventu a zároveň začiatkom vianočných sviatkov. Po západe slnka sa začína vigília Pánovho narodenia, v minulosti sa dokonca konala aj omša na vigíliu, ktorá má vlastné liturgické čítania a modlitby. Štedrým večerom sa v rímskokatolíckej cirkvi končí advent a polnočnou omšou sa začína sláviť Božie narodenie.
Štedrý večer v gréckokatolíckej cirkvi.
V gréckokatolíckej cirkvi je 24. december, nazývaný Predvečer Narodenia Pána, posledným dňom Filipovky - Pôstu pred Narodením Pána. Až do večera sa zachováva prísny pôst, ak však pripadne 24. december na sobotu alebo nedeľu, pôst sa presúva na predchádzajúci piatok. V tento deň (niekedy už 23. decembra) sa ráno slávia kráľovské hodinky (cárske časy) s čítaním žalmov, starozákonných čítaní, apoštolských čítaní a evanjelií, ktoré sa viažu k narodeniu Ježiša Krista. Poobede alebo podvečer sa slávi veľká večiereň s liturgiou svätého Bazila Veľkého.
Potom, ešte pred veľkým povečerím, sa koná slávnostná večera. Tradične by mala obsahovať len pôstne jedlá, hoci rozmanité a početné. Po večeri sa rozdávajú darčeky, niekde na dedinách sa chodí koledovať od domu k domu. 
Neskoro večer sa potom slávi veľké povečerie, na konci ktorého sa koná litia - posvätenie chlebov, pšenice, vína a oleja. Tie sa potom rozdávajú veriacim na utierni alebo po liturgii. Charakteristickým spevom veľkého povečeria je "S nami Boh!", vybrané verše z knihy proroka Izaiáša. Niekde sa spolu s povečerím slávi hneď aj utiereň, inde sa utiereň slávi až 25. decembra ráno.
Zvyky.
Celý Štedrý deň bol prípravou na Štedrý večer, tak po stránke duchovnej, ako aj materiálnej. Pripravovalo sa jedlo na štedrú večeru, zdobil sa vianočný stromček, robil sa betlehem, no zároveň dodržiaval pôst a spomínalo sa na predkov.
Po štedrej večeri sa spievali koledy a rozdávali darčeky. V rímskokatolíckej cirkvi sa veriaci pred polnocou spoločne odoberajú na polnočnú omšu, ktorou sa začína oslava príchodu Ježiša Krista.
Rhinoceros

Rhinoceros môže byť:
Edifício Itália

Edifício Itália (Circolo Italiano) je mrakodrap v São Paulo v Brazílii. Výstavba budovy prebiehala v rokoch 1960 - 1965. 
Dosahuje výšku 165 m, má 46 poschodí. Architekt budovy bol Franz Heep. Táto administratívna budova poskytuje priestor s rozlohou 52 000 m2.
Nosorožcovité

Nosorožcovité () sú jedna z čeľadí nepárnokopytníkov. Slovenské meno rodov z tejto čeľade znie nosorožec.
V súčasnosti poznáme 5 žijúcich druhov v štyroch rodoch. 
Charakteristika.
Nosorožce sú veľké a ťažké zvieratá. Ázijské druhy majú hrubé nohy, kým africké ich majú tenké. Na každej nohe sú tri prsty vybavené kopýtkami. Dosahujú rýchlosť až 45 kilometrov za hodinu. Na hlave majú jeden až dva rohy (závisí to od rodu). Roh nasadá na zdrsnatenú plochu lebky. Ich koža je hrubá až 2 cm a osrstenie je nenápadné (avšak majú štetinatý koniec chvosta a osrstené ušnice). Ich najsilnejší zmysle je čuch, ale majú aj dobrý sluch. Naproti tomu ich oči sú malé, takže vidia slabo. Ázijské nosorožce majú silné kožné záhyby, čo spôsobuje, že vyzerajú ako opancierované.
Ohrozenie.
Celá čeľaď nosorožcovitých je uvedená v zozname CITES. Na poklese ich populácie majú veľký podiel najmä pytliaci, ktorí ich lovia predovšetkým kvôli ich rohom. V Číne sa nosorožie rohy rozomieľajú na prášok, ktorý sa používa ako liek na znižovanie horúčky. V Jemene sa z rohov vyrábajú tradičné vyrezávané rukoväte dýk. Dnešný počet nosorožcov je okolo 12 000. Všetky druhy sú chránené, no ochrana je vzhľadom na pytliactvo a úbytok habitatov málo efektívna.
Ochrana.
Nosorožce sa chránia rafinovaným spôsobom. Ochranári ich utlmia anestetickým prostriedkom a potom im rýchlo odrežú roh. Tak sa odstráni hlavný cieľ pytliakov. Roh je tvorený rohovinou, keratínom, ktorý tvorí aj vlasy, avšak nemajú kostnaté jadro - na rozdiel od turov a ich príbuzných. Preto je táto procedúra pre nosorožce bezbolestná a na ich sociálny život ma len malý negatívny dopad.
Systematika.
Nosorožcovité:
Podčeľade sú úmyselne vynechané, pretože ich zadelenie je medzi jednotlivými autormi značne sporné.
Diaľnica A12 (Rakúsko)

Diaľnica A12 (nemecky "Autobahn A12" alebo "Inntal Autobahn") je 145 kilometrov dlhá rakúska diaľnica. Začína na nemecko-rakúskych hraniciach, kde nadväzuje na diaľnicu A93, a vedie juhozápadným a západným smerom stredom Tirolska údolím Innu cez Innsbruck do Zamsu, kde voľne prechádza do rýchlostnej cesty S16.
Výstavba diaľnice A12 bola zahájená v 60. rokoch 20. storočia, medzi rokmi 1968 a 1972 bola kompletne sprevádzkovaná východná časť medzi nemeckými hranicami pri Kufsteine a križovatkou Innsbruck-Amras. V 70. rokoch prebehla stavba diaľnice okolo Innsbrucku a v priebehu 80. rokov bola diaľnica A12 dostavaná až do Zamsu. Roppenský tunel (dĺžka 5,1 km) bol otvorený v roku 1990.
Alexander V.

Alexander V. môže byť:
Alexander IV.

Alexander IV. môže byť:
Klement

Klement môže byť:
Klement VII.

Klement VII. môže byť:
Klement VIII.

Klement VIII. môže byť:
Klement III.

Klement III. môže byť:
Július

Július môže byť:
Celestín II.

Celestín II. môže byť:
Ján

Ján môže byť:
Jano

Jano môže byť:
Ján II.

Ján II. môže byť:
Ján VIII.

Ján VIII. môže byť:
Ján XI.

Ján XI. môže byť:
Ján XXIII.

Ján XXIII. môže byť:
Gregor I.

Gregor I. môže byť:
Gregor IV.

Gregor IV. môže byť:
Gregor VI.

Gregor VI. môže byť:
Gregor VIII.

Gregor VIII. môže byť:
Diaľnica A1 (Holandsko)

Diaľnica A1 spája hlavné mesto Amsterdam s hranicami SRN pri Oldenzaale a napája sa na nemeckú diaľnicu A 30 /Bundesautobahn 30/. Prechádza štyrmi holandskými provinciami, Severné Holandsko, Utrecht, Gelderlandom a Overijsselom.
Úsek medzi Amsterdamom a Hoevelaakenom je súčasťou paneurópskeho koridoru E231. Táto časť A1 je kompletný koridor E231. Úsek medzi Hoeverlakenom a nemeckými hranicami je súčasťou ďalšieho európskeho koridoru E30, spájajúceho írsky Cork s ruským Omskom.
Zároveň predstavuje jedno z najvýznamnejších prepojení prístavov Hoek van Holland a Rotterdam so Škandináviou a severným Nemeckom.
Externé odkazy.
A1 na motorways-exits.com
Diaľnica A2 (Holandsko)

Diaľnica A2 je jednou z najfrekventovanejších holandských diaľnic. Spája hlavné mesto Amsterdam s belgickým hranicami /Liege/Lutych, pri Maastrichte a napája sa na belgickú diaľnicu A25. 
Trasa A2 je súčasťou dvoch významných európskych koridorov. Medzi Amsterdamom /križovatka Amstel/ a Utrechtom / križovatka Oudenrijn/ je to koridor E35. Od križovatky Oudenrijn až k hraniciam je to koridor E25.
A2 momentálne prechádza viacerými rekonštrukciami. Jednou z nich je zvýšenie počtu jazdných pruhov zo šesť na desať medzi Amsterdamom a Utrechtom.
Externé odkazy.
A2 na motorways-exits.com
Search and Destroy (pieseň The Stooges)

Search and Destroy je pieseň americkej rockovej skupiny The Stooges z tretieho štúdiového albumu Raw Power, ktorý vyšiel v roku 1973. Pieseň je pomenovaná podľa vojenskej stratégie, ktorá sa stala súčasťou vojny vo Vietname.
Pôvodne pieseň hudobne produkoval David Bowie. Remixovaná a remastrovaná verzia z roku 1997, ktorú produkoval Iggy Pop, Danny Kadar a Bruce Dickinson je vo výsledku oveľa agresívnejšia než pôvodná verzia. 
Časopis Rolling Stone zaradil pieseň v roku 2004 na 468 miesto v zozname skladieb The 500 Greatest Songs of All Time. V roku 2009 sa v rebríčku "Top 100 Hard Rock Songs" americkej hudobnej televíznej stanice VH1 umiestnila na 49 mieste.
Knihobežník

Knihobežník je knižná geocachingová hra. Je postavená na myšlienke "Prečítaj ma a pošli ďalej". Úlohou hráčov - čitateľov zapojených do Knihobežníka, je nájsť voľné knihy, prihlásiť ich na web, napísať tak ich príbeh, a po prečítaní ich zase uvoľniť pre ďalších čitateľov. Hra vznikla na Slovensku v roku 2010.
História.
Hra vznikla v lete v roku 2010, keď internetové kníhkupectvo Martinus rozmiestnilo po Slovensku viac ako 500 kníh. V októbri 2010 bola pridaná možnosť, aby do hry mohli pridávať knihy aj samotní čitatelia. Na konci roku 2010 bolo v hre viac ako 1300 kníh. V marci 2012 je do hry zapojených takmer viac ako 3500 kníh, prevažne slovenských.
Knihy v Knihobežníku.
V Knihobežníku je zapojených takmer 3000 kníh rôznych žánrov, ale prevažuje beletria. Väčšina kníh je v slovenskom jazyku. 
Každá kniha zapojená do Knihobežníka má cez obal prelepenú výraznú červenú nálepku. Vnútri obsahuje ďalšiu nálepku - s inštrukciami, jedinečným ID a heslom knihy. Pomocou ID a hesla čitateľ prihlási knihu na web hry. Na webe má každá kniha svoj vlastný profil, ktorý obsahuje denník knihy.
Autori.
V Knihobežníku koluje aj viac ako 50 autorských kníh - kníh, ktoré venovali s podpisom samotní spisovatelia. Prvou autorkou, ktorá do projektu venovala vlastné knihy, bola v októbri 2010 slovenská spisovateľka Tamara Heribanová, ktorá do Knihobežníka vložila svoju knihu Predavačky bublín.
Ďalšími autormi zapojenými v projekte sú napríklad John Virapen, Hana Lasicová, Ľubomír Feldek, Oľga Feldeková, Rado Ondřejíček a ďalší.
Externé odkazy.
Knihobežník web
Diaľnica A6 (Holandsko)

Diaľnica A6 je diaľnica v Holandsku. Začína na križovatke Muiderberg, následne A6 prechádza cez most Hollandsebrug. Ďalej prechádza mestom Almere, ktoré má šesť exitov plus diaľničnú križovatku s diaľnicou A27. Stále severovýchodným smerom, diaľnica prechádza Lelystadom a križuje most Ketelbrug, ako aj daľnicu N50 pri Emmeloorde. Následne pokračuje severným smerom k mestu Joure, kde sa napája na diaľnicu A7. 
Najdlhšia časť prechádza provinciou Flevoland.
Napriek svojej dĺžke okolo 100 km, je najkratšou spojnicou Amsterdamu so severnými provinciami Frízskom a Groningenom.
Externé odkazy.
A6 na motorways-exits.com
Vojtech Donner

Vojtech Donner (* 26. apríl 1901, Ružomberok † 8. november 1945, Štrbské Pleso, bol slovenský architekt, ktorý projektoval viaceré stavby v Ružomberku a okolí.
Život.
Narodil sa v Ružomberku, v rodine Hermanna a Ernestíny Donnerovcov. Architektúru študoval na ČVUT v Prahe, kde spočiatku pôsobil, neskôr sa presťahoval do Ružomberku. Počas 2. svetovej vojny bol deportovaný do koncentračného tábora. Po jej skončení sa vracia s podlomeným zdravým a zomiera. Je pochovaný na ružomberskom cintoríne. Jeho meno je uvedené medzi významnými židovskými architektmi v Múzeu židovskej kultúry v Bratislave.
Projektované stavby.
Medzi najznámejšie projektované stavby patrí budova Liptovského múzea, detský domov v Ružomberku (prvý projektovaný sirotinec na Slovensku, 1934), ale je aj autorom viacerých vzorových projektov škôl, kultúrnych a obytných domov.
Diaľnica A7 (Holandsko)

Diaľnica A7 spája Zaandam, cez Afsluitdijk, Sneek a Groningen k nemeckým hraniciam Bad Nieuweschans. Celý úsek diaľnice je súčasťou paneurópskeho koridoru E22, okrem prvého kilometru v Zaandane. S dĺžkou 236 km je A7 najdlhšou holandskou diaľnicou.
Priehrada Afsluitdijk.
A7 prebieha cez priehradu Afsluitdijk. Toto majstrovské dielo holandského inžinierstva bolo pôvodne postavené za účelom ochrany pobrežia pred povodňami. Vytvára veľké sladkovodné jazero. Cesta po priehrade bola pôvodne cestou prvej triedy /N/, v súčasnosti je to plnohodnotná diaľnica. 
Externé odkazy.
A7 na www.motorways-exitlists.com
T. Texas Tyler

T. Texas Tyler narodený ako David Luke Myrick (* 20. jún 1916, Mena, Arkansas – † 28. január 1972, Springfield, Missouri) bol americký country spevák, ktorého preslávil hit The Deck of Cards z roku 1948.
Diaľnica A10 (Holandsko)

Diaľnica A10 je okružnou diaľnicou okolo hlavného mesta Amsterdam.
S dĺžkou 32 km sa na ňu napájajú ďalšie štyri diaľnice: A8 na križovatke Coenplein, A4 na križovatke De Nieuwe Meer, A2 pri Amsteli, a A1 pri Watergraafsmeer.
Výstavba okruhu začala v roku 1962 a prvá časť bola skompletizovaná o štyri roky neskoršie. Coentunnel bol otvorený 21. júna 1966. Západná časť A10 ("Einsteinweg") bola ukončená 2. apríla 1975, a južná časť 7. júla 1981. Východná a severná časť boli ukončené v roku 1990, vrátane druhého tunela na okruhu, Zeeburgertunnel.
Zdroje.
Tento článok je prekladom anglickej wikipédie.
Linky.
A10 na www.motorways-exits.com
Diaľnica A12 (Holandsko)

Diaľnica A12 spája Haag, so Zevenaarom a v Nemecku pokračuje ako diaľnica A3. Prechádza troma provinciami, Južný Holland, Utrecht a Gelderland.
A12 je súčasťou 3 paneurópskych koridorov, E30 /Haag-Utrecht/, E25 /Gouda-Oudenrijn/ a E35 /Oudenrijn-nemecké hranice/.
Externé odkazy.
A12 na motorways-exits.com
Motorový vozeň

Motorový vozeň ("v žargóne" motor) je druh hnacieho dráhového vozidla, ktoré slúži zároveň na prepravu osôb, batožín, prípadne bicyklov. Pod pomenovaním motorový vozeň sa rozumie hnacie dráhové vozidlo poháňané spaľovacím motorom. Pre hnacie dráhové vozidlá napájané elektrickým prúdom z troleje ktoré slúžia zároveň na prepravu osôb, batožín, prípadne bicyklov sa používa pomenovanie elektrický vozeň.
Motorové vozne na Slovensku.
V súčasnosti (r. 2020) premáva na Slovensku niekoľko typov motorových vozňov. Najrozšírenejším typom motorového vozňa na Slovensku je modernizovaný motorový vozeň 812 ZSSK vychádzajúci z motorového vozňa 810. Motorové vozne sú na Slovensku používané takmer výhradne na vozbu osobných vlakov na neelektrifikovaých regionálnych tratiach a tieto vlaky vynikajú často nízkymi cestovnými rýchlosťami. V minulosti však na Slovensku premávalo množstvo rýchlikov vedených motorovými vozňami (tieto boli označované MR - motorový rýchlik), ktoré často cestovnou rýchlosťou prekonávali ťažšie vlaky vedenými parnými rušňami a klasickými súpravami. Typickým príkladom môže byť napríklad motorový rýchlik Slovenská strela vedený v trase Bratislava - Praha rovnomenným motorovým vozňom, či expres Tatran z Bratislavy do Košíc. Zástupcami rýchlikových motorových vozňov boli napríklad motorové vozne radov M262 alebo M286, ktoré však postupnou elektrifikáciou hlavných tratí stratili uplatnenie v rýchlikovej vozbe a boli, podobne ako motorové vozne v súčasnosti, používané na vozbu osobných vlakov.
Diaľnica A13 (Holandsko)

Diaľnica A13, len 17 km dlhá, predstavuje jediné diaľničné prepojenie medzi Haagom a Rotterdamom. Ani tri jazdné pruhy v každom smere v súčasnosti kapacitne nepostačujú a v štádiu príprav sú plány na rozšírenie. Maximálna rýchlosť je 100 km/h. A13 je súčasťou E19 medzi Amsterdamom a Parížom.
Existujú dva plány na zvládnutie zvyšujúceho dopravného zaťaženia. Výstavba alternatívnej diaľnice medzi Delftom a Schiedamom, alebo jej rozšírenie.
Zdroje.
Tento článok je prekladom anglickej wikipédie.
Linky.
A13 na motorways-exits.com
Európsky deň pamiatky obetí stalinizmu a nacizmu

Európsky deň pamiatky obetí stalinizmu a nacizmu, tiež známy ako Medzinárodný deň čiernej stuhy — medzinárodný deň pamiatky obetí totalitných režimov stalinizmu a nácizmu. Bol navrhnutý Európskym parlamentom v roku 2008 a potvrdený 2. apríla 2009. Je pripomínaný v krajinách Európskej únie každoročne 23. augusta, v deň výročia podpísania paktu Molotov—Ribbentrop.
Kostrové pobrežie

Kostrové pobrežie je časť pobrežia Atlantického oceána v severnej Namíbii a v južnej Angole od rieky Cunene po rieku Swakop. Týmto názvom sa niekedy označuje aj pobrežie púšte Namib alebo celé pobrežie Namíbie. Miestni krováci túto oblasť nazývajú „Zem, ktorú Boh stvoril v hneve“, zatiaľ čo portugalskí námorníci ju označili ako „Brány pekla“.
Opis.
Klíma tejto oblasti je nehostinná. Na pobreží sa vydúva studený Benguelský prúd, ktorý umožňuje vznik hustej oceánskej hmly (Angolčanmi nazývaná „cassimbo“). Tento jav vzniká po značnú časť roka. Vietor fúka z pevniny do oceánu, prší iba zriedka a zrážky málokedy prevyšujú 10 mm ročne. Na pláži je neustály silný príboj. Ľudskou silou poháňané plavidlá sa dokážu počas príboja dostať na pobrežie ale z pobrežia na oceán je to nemožné. V minulosti bola jediná možná cesta cez stovky kilometrov vzdialené močarisko, dostupná skrz suchú púšť.
Pobrežie je pomenované podľa vybielených veľrybích a tuleních kostier, ktoré pokrývajú pobrežie z dôb, keď bol v tejto oblasti aktívny ich lov. Názov je vystihujú aj vraky lodí, ktoré v hustej hmle uviazli na pobreží. Pobrežie je znečistené viac ako tisíckou vrakov rôznych veľkostí. Medzi známe vraky patria Eduard Bohlen, Otavi, Dunedin Star a Tong Taw.
Povrch je tvorený pieskom s príležitostným odkrytom skál. Južnú časť tvoria pieskové pláne, zatiaľ čo severnú tvoria vysoké pieskové duny.
Bývalé ľudské osídlenie dokladajú plytké hromady odpadkov z lastúr pozdĺž celého Kostrového pobrežia.
Príroda.
Namíbia vyhlásila v roku 1971 územia, od rieky Ugab po Kunene, za "Národný park Kostrové pobrežie". Severnejšia polovica parku je prírodná rezervácia so zakázaným vstupom. Medzi významné črty parku patria hlinené hrady domorodcov, sošné panvy a veľká kolónia tuleňov pri Cape Fria
Pobrežie bolo predmetom viacerých dokumentárnych filmov, zameraných najmä na prežitie vo vyprahnutom prostredí. Viaceré rastliny a druhy hmyzu žijúcich na pieskových dunách, sú závislé na vlhkosti a hustých hmlách z oceánu a vetrom nafúkaného detritu z vnútrozemia. Vtáky žijúce v tejto oblasti boli skúmané pre ich termoregulačné vlastnosti, spoluprácu, stratégie rozmnožovania a kočovníctvo.
Riečisko, nachádzajúce sa ďalej vo vnútrozemí, je domovom paviánov, žiráf, levov, nosorožca ostronosého a antilop skákavých. Zvieratá získavajú vodu najmä zo studní vykopaných slonmi alebo antilopami.
Diaľnica A28 (Holandsko)

Diaľnica A28 s celkovou dĺžkou 188 km prechádza štyrmi holandskými provinciami Utrecht, Gelderland, Overijssel, Drenthe a Groningen. Spája mestá Utrecht, Amersfoort, Zwolle, Assen a Groningen.
Avšak A28 nie je najkratšie prepojenie medzi Utrechtom a Groningenom. Trasa cez Lelystad, diaľnice A27, A6 a A7 je okolo 10 km kratšia. 
A28 je v šírkovom usporiadaní 2x2, okrem krátkeho úseku v Utrechte a v Zwolle, kde v stredovom pruhu môžu byť otvorené ďalšie pruhy v závislosti od hustoty premávky.
Linky.
A28 na motorways-exits.com
Detrit

Detrit alebo detritus môže byť:
Diaľnica A58 (Holandsko)

Diaľnica A58 dlhá 145 kilometerov prechádza provniciami Severný Brabant a Zeeland.
A58 prepája tri najväčšie mestá severného Brabantska, Eindhoven, Tilburg a Breda s mestami Goes, Middelburg a Vlissingen v provincii Zeeland.
Externé odkazy.
A58 na motorways-exits.com
Diaľnica A15 (Holandsko)

Holandská Rijksweg 15 je kombináciou dvoch diaľnic A15 a A18. Medzi oboma daľnicami je krátky úsek, ktorý zatiaľ nebol dostavaný. A15 je hlavným prepojením prístavu Rotterdam na východ.
Úseky A15 čaká v najbližšej budúcnosti rozširovanie. V západnej časti, medzi Brielle a Spijkenisse bude v každom smere pridaný jeden jazdný pruh, A15 bude trojpruhovou v každom smere, medzi Spijkenisse a Vapplein bude súčasná diaľnica 2x3 rozšírená na 2x5 jazdných pruhov. Stavebné práce by mali byť vykonané v rokoch 2010 až 2016.
Zdroje.
Tento článok je prekladom anglickej wikipédie.
Externé odkazy.
A15 na motorways-exits.com
Albínovská hora

Albínovská hora (nárečovo "Baňa", niekedy uvádzaná aj ako Albínovská hôrka) je vrch v západnej časti Východoslovenskej pahorkatiny. Nachádza sa v katastrálnom území mesta Sečovce, 1,7 km severne od jeho zastavanej časti.
Diaľnica A27 (Holandsko)

Diaľnica A27 s dĺžkou 109 km prechádza troma provinciami Severný Brabant, Južné Holandsko , Utrecht, Severné Holandsko a Flevoland. Prepája mestá Breda a Almere. Na svojej trase obchádza mestá Gorinchem, Utrecht and Hilversum.
Najsevernejší úsek, spájajúci mestá Huizen a Almere, bol otvorený v roku 1999.
Zdroje.
Tento článok je prekladom anglickej wikipédie.
Linky.
A27 na motorways-exits.com
Diaľnica A9 (Holandsko)

Diaľnica A9 je diaľnica v Holandsku. Začína na križovatke s A1 pri Diemene. V roku 1996 bol otvorený Wijkertunnel.
Časť medzi križovatkami s A1 a A2 je štvorpruhová, medzi A2 a Rottepoderplein je šesťpruhová. Ďalej sú to štyri pruhy, v blízkosti tunela Wijkertunnel je to opäť šesť pruhov. 
Prebiehajú diskusie o predĺžení A9 až k A6, ale environmentalisti sú proti tomuto prepojeniu. 
Externé odkazy.
A9 na motorways-exits.com
Záwíja

Záwíja ( alebo ) je mesto na severozápade Líbye na brehu Stredozemného mora v historickom okrese Tripolitania a v súčasnosti je hlavným mestom okresu Záwíja. Je vzdialené približne štyridsať kilometrov na západ od Tripolisu, hlavného mesta krajiny. Má približne 200 000 obyvateľov a je štvrté najväčšie líbyjskej mesto po Tripolise, Bengází a Misráte. Záwíja je dôležité mesto medzi tuniskými hranicami a Tripolisom.
Zoznam diaľnic v Holandsku

Toto je zoznam diaľnic v Holandsku.
Cestná infraštruktúra v Luxembursku

Základ cestnej infraštruktúry v Luxembursku tvorí šesť diaľníc. Päť z nich radiálne vychádza z Luxemburgu v južnej časti krajiny, ktorý je hlavným mestom a centrom dopravnej siete štátu. 
Sieť diaľnic má celkovú dĺžku . Pre osobné autá je rýchlostný limit počas dažďa znížený zo /h na /h.
Puk (hokej)

Hokejový puk je vlastne okrúhla tvrdená guma. Štandardný puk je čierny, pričom je hrubý 25,4 milimetra, v priemere má 76,2 mm a váži od 156 do 170 gramov. Na povrchu pukov sú často zobrazené logá tímov, či podujatí, v rámci ktorých sa používajú. Logo však nesmie prekročiť 35% plochy puku.
Existujú aj iné druhy pukov: 
Výrobný proces si každý výrobca stráži. Základom je prírodná guma, antioxidanty a ďalšie chemické látky pomáhajúce k dosiahnutiu správneho balansu medzi tvrdosťou a odolnosťou. Dôležitú rolu v rámci procesu výroby pukov hrá teplota. Puky sa vyrábajú v Kanade, Rusku, Česku, Číne, ale aj na Slovensku.
Metasekvoja čínska

Metasekvoja čínska ("Metasequoia glyptostroboides") je opadavý ihličnatý strom, z čeľade cyprusovité (staršie z čeľade tisovcovité). Je to jediný žijúci druh rodu metasekvoja ("Metasequoia"). Zároveň ide o živú fosíliu. 
Charakteristika.
Metasekvoja čínska je opadavý ihličnatý strom s oddelenými samčími a samičími súkvetiami, je to kuželovitý, v dospelosti viac rozložitý strom. Vetvy rastú už na báze kmeňa. Kôra je červenohnedá, odlupuje sa zvislo v tenkých pásoch. Ihličie je modrozelené, sploštené, dvojradé. Kvety sa objavujú na jar. Metasekvoja sa v mladosti vyznačuje rýchlym rastom, medzi nahosemennými rastlinami najrýchlejším. Dorastá do výšky aj 60 m, obvyklá výška v pôvodnom prostredí je však okolo 35 m. 
Rozšírenie.
Rozšírenie v Číne.
Pôvodným areálom výskytu je stredná Čína, provincie S’-čchuan a Chu-pej, v nadmorskej výške 700 – 1 350 m nad morom.
Rozšírenie vo svete.
Metasekvoja sa od konca štyridsiatych rokov pestuje v parkoch po celom svete, najmä ako dekoratívny strom (solitér). Je mrazuvzdorná, obľubuje svetlé miesta a vlhkejšiu pôdu. Na Slovensku sa metasekvoja pestuje aj v Arboréte Mlyňany. V obci Málinec sa nachádzajú dva exempláre.
Letisko Kufra

Letisko Kufra je letisko v oázovej oblasti Kufra na juhovýchode Líbye – letiskové kódy (IATA: AKF, ICAO: HLKF).
História.
Letisko Kufra začalo fungovať ako poľné letisko Buma, postavené v 30. rokoch 20. storočia Talianmi. Na začiatku druhej svetovej vojny predstavovalo dôležitý bod na vzdušnej ceste do Talianskej východnej Afriky (Etiópia, Eritrea a Talianske Somálsko). Bolo dobyté jednotkami Slobodného Francúzska pod vedením generála Leclerca 1. marca 1941 spolu s kufrianskou oázou.
26. augusta 2008 tu pristál unesený let sudánskeho lietadla Boeing 737 na ceste z letiska Nyala v Darfúre do Chartúmu. Stalo sa to tak potom, čo Egypťania odmietli povoliť pristátie lietadla v ich hlavnom meste, Káhire.
Aerolínie a destinácie.
Poznámka: Všetky lety boli pozastavené bez udania bližšieho dôvodu pre trvajúcu občiansku vojnu v Líbyi.
Diaľnica A1 (Belgicko)

Diaľnica A1 je jedna z hlavných belgických diaľnic, spájajúca hlavné mesto Brusel s druhým najväčším mestom Antverpami, kde pokračuje k holandským hraniciam. Tu sa napája na holandskú diaľnicu A16. Diaľnica je súčasťou paneurópskeho koridoru E19. Prechádza provinciami Flámsky Brabant a Antverpy. Diaľnica má medzi holandskými hranicami a Antverpami dva pruhy v každom smere, medzi Kontichom a Antverpami štyri pruhy v každom smere a medzi Kontichom a Bruselom tri pruhy v jednom smere jazdy. Diaľnica s celkovou dĺžkou bola postavená väčšinou v rokoch sedemdesiatych, niektoré úseky v osemdesiatych rokoch.
Diaľnica A2 (Belgicko)

Diaľnica A2 (súčasťou koridoru E314)začína v Leuvene a končí v Sittarde na holandských hraniciach. Prechádza Hagelandom, turistickým centrom Brabantska. V Lummene (provincia Limbursko) sa križuje s diaľnicou A13. O niekoľko kilometrov ďalej sa napája na holandskú diaľnicu A76. Celková dĺžka je 88 km.
Diaľnica A4 (Belgicko)

Diaľnica A4 predstavuje hlavné prepojenie medzi Bruselom a Luxemburskom, ako aj ďalej do južnej Európy. Je to najvýznamnejšia diaľnica na juhu krajiny. Najmä v lete ju využíva veľa turistov, smerujúcich na juh. Nazýva sa preto aj Autoroute du Soleil v úseku od Neufchâteau k luxemburským hraniciam.
V rokoch 2004 až 2006 prešla väčšia časť A4 generálnou rekonštrukciou. Celková dĺžka úseku je 188 km.
Get Back (ASAP)

„Get Back (ASAP)“ je singel rumunskej speváčky a hudobníčky Alexandry Stan, vydaný v marci 2011. Je to vôbec jeden z jej najúspešnejších singlov. V Rumunsku to bol jej tretí hit a vo svete druhý. Video a aj hudba je vlastne pokračovaním úspešného singlu „Mr. Saxobeat“. Týmito hitmi sa Alexandra Stan stala jednou z prvých rumunských spevákov, ktorí sa preslávili aj v zahraničí. Najvyššie priečky up-tempo pieseň dosiahla v Taliansku, Spojenom kráľovstve a predovšetkým si ju obľúbili vo Francúzsku. Video, ktoré je pokračovaním „Mr. Saxobeat“ bolo natočené na konci apríla a začiatku mája a oficiálne ho zverejnili na YouTube 6.júna 2011. Natáčali ho v mexickom salóne. Pieseň bodovala však aj v rebríčkoch Belgicka, Česka a Slovenska.
Diaľnica A3 (Belgicko)

Diaľnica A3 (Autoroute A3, Autosnelweg A3) je dlhá diaľnica v Belgicku. Spája Brusel a Liege a pokračuje ďalej na nemecké hranice do Aachenu, kde sa napája na nemeckú diaľnicu 44. Je jednou zo siedmich diaľnic, ktoré hviezdicovito obopínajú Brusel. Bola postavená v rokoch 1969 až 1974.
Diaľnica A7 (Belgicko)

Diaľnica A7 spája Brusel (začiatok je na bruselskom okruhu R0) s Monsom a ďalej s francúzskymi hranicami pri Hensies, kde sa napája na francúzsku diaľnicu A2. Celková dĺžka činí 60 km. Je súčasťou európskeho koridoru E19.
Diaľnica A8 (Belgicko)

Diaľnica A8 (Autoroute A8, Autosnelweg A8) je názov 73 km úseku diaľnice od Bruselu k francúzskym hraniciam. Ako posledný bol postavený najdrahší prihraničný úsek.
Diaľnica A10 (Belgicko)

Diaľnica A10 (je súčasťou koridoru E40) je jedna z najvyťaženejších diaľnic v krajine. Prvý úsek bol začatý už 6. apríla 1937 a bol to prvý diaľničný úsek štátu. 
Je to najkratšia spojnica medzi hlavným mestom Bruselom a pobrežím krajiny.
Diaľnica A26 (Belgicko)

Diaľnica A26 (je súčasťou koridoru E25) sa začína južne od Liege a končí pri Neufchâteau. Jej celková dĺžka je 102 km.
V blízkom okolí diaľnice sa nachádza množstvo turistických atrakcií, napr. kúpele Francorchamps, jaskyne Remouchamps, Le Monde Sauvage, Baraque de Fraiture a pod.
Diaľnica A14 (Belgicko)

Diaľnica A14 (je súčasťou koridoru E17) spája druhé najväčšie mesto Antverpy s francúzskymi hranicami pri mestečku Gand. Začína sa na antverpskom okruhu R1, ďalej prechádza cez Lokeren, Saint-Nicolas, Gand, Courtrai a následne na hranicu Francúzska.
Na celom úseku diaľnice má na tranzite významný podiel zahraničná preprava.
Diaľnica A15 (Belgicko)

Diaľnica A15 (je súčasťou koridoru E42) spája Liège a Houdeng-Gœgnies a prechádza popri Charleroi. Celková dĺžka úseku je 103 km. Bola postavená na prelome šesťdesiatych a sedemdesiatych rokov. Je možné, že v budúcnosti príde predĺženie do Tournai, sú to však zatiaľ len myšlienky politikov.
Exilová vláda

Exilová vláda je skupina ľudí, ktorá vystupuje ako vláda danej krajiny, hoci svoju činnosť musí vykonávať inde, v exile. Najčastejšie je to vláda, ktorá bola vo vlastnej krajine zbavená moci buď revolúciou alebo občianskou vojnou, alebo vojenskou okupáciou cudzej mocnosti. To bol prípad mnohých európskych krajín, okupovaných počas druhej svetovej vojny nacistickým Nemeckom. Aj Česko-Slovensko malo v rokoch 1940 - 1945 svoje Dočasné štátne zriadenie so sídlom v Londýne, vedené prezidentom Edvardom Benešom a premiérom Janom Šramkom. 
Funkcia exilovej vlády.
Exilová vláda nemôže vládnuť vo svojej krajine a jej možnosti sú veľmi obmedzené. Jej cieľom preto musí byť zmena pomerov vo vlastnej krajine, obnovenie jej nezávislosti a podobne. Túto zmenu môže pripravovať a podporovať z cudziny diplomatickým jednaním i účinnou pomocou, za vojny napríklad vytváraním vlastných vojenských jednotiek. Jej možnosti v zahraničí závisia na celkovej politickej situácii, na miere podpory domácej - a z hľadiska exilovej vlády nelegitímnej - vlády v zahraničí i na podpore, akú má exilová vláda vo svojej krajine. Prvou úlohou exilovej vlády je teda presviedčať zahraničné vlády o nelegitímnosti domácej vlády a naopak o vlastnej legitimite. To je ľahšie počas vojny, ak je domáca vláda dosadená nepriateľom, alebo po revolúcii, ktorú významné krajiny považujú za nelegitímny prevrat. Legitimitu exilovej vlády nemožno pochopiteľne overiť slobodnými voľbami a podporuje sa najmä, ak sa môže preukázať kontinuitou s predchádzajúcou riadnou vládou. 
História.
Predchodcom exilových vlád boli panovníci na úteku a pretendenti na trón. V zápasoch o následníctvo po zosnulom panovníkovi sa porazení uchádzači mohli uchýliť napríklad k susednému panovníkovi a presviedčať ho, aby v ich prospech zasiahol. Tak tomu bolo ešte v prípade anglického kráľa Karola II., ktorý sa v rokoch 1649 - 1660 z Holandska domáhal svojho návratu na trón, alebo francúzskych Bourbonovcov v rokoch 1789 - 1814. 
Niekoľko exilových vlád vzniklo po prvej svetovej vojne, keď bolo Bielorusko, Ukrajina a Gruzínsko pripojené k Sovietskemu zväzu. V roku 1939 vznikla španielska republikánska vláda v Mexiku a poľská exilová vláda v Paríži a neskôr v Londýne. Roku 1940 vznikli exilové vlády Belgicka, Česko-Slovenska, Francúzska, Holandska, Luxemburska, Nórska a Grécka a rok neskôr ešte Juhoslávie a Filipín. Väčšina z nich dosiahla svoj cieľ, poľská však zostala v exile a rozpustila sa až po zvolení Lecha Wałęsu za prezidenta Poľska v roku 1990. Roku 1943 vytvorili v Japoncami obsadenom Singapure exilovú vládu indickí nacionalisti. Do Londýna tiež emigroval albánsky kráľ Zog a etiópsky cisár Haile Selassie, ktorý sa po vojne vrátil, ale po prevrate roku 1974 založil novú exilovú vládu. 
V súčasnej dobe existuje množstvo exilových vlád, najmä afrických a ázijských krajín, napríklad Tibetu .
FC LAFC Lučenec

FK LAFC Lučenec je slovenský futbalový klub hrajúci v ročníku 2011/12 2. najvyššiu futbalovú súťaž. Klub bol založený v roku 1902 a zápasy hráva na Mestskom štadióne Lučenec s kapacitou 2 000 divákov.
Diaľnica A12 (Belgicko)

Diaľnica A12 prebieha od holandských hraníc k antverpskému ringu R1 a ďalej do Bruselu napojením sa na bruselský ring R0. Celková dĺžka je 55 km. Napriek označeniu A12 nie je plnohodnotnou diaľnicou, (napríklad existencia úrovňových križovatiek), existujú ale plány na jej postupné doplnenie o kompletné diaľničné parametre. 
Jej súčasťou je tunel popod rieku Ruppel.
A12 je paralelným úsekom k A1.
3. liga

3. liga je tretia najvyššia futbalová súťaž na Slovensku. Je rozdelená na dve skupiny - západ a východ. Riadi ju Slovenský futbalový zväz.
Diaľnica A1 (Francúzsko)

Diaľnica A1 je číslo diaľnice z hlavného mesta Paríža na sever do Lille pri hraniciach s Belgickom. Celková dĺžka je 205 km. Prechádza popri hlavnom parížskom letisku Charles de Gaulla a v blízkosti miest Arras, Douai a Lens.
Úsek Paríž - Arras je súčasťou koridoru E15 a zvyšok diaľnice až na hranice s Belgickom je v trase koridoru E17. 
Dejiny.
Prvá časť diaľnice, krátky kúsok pri Lille, bola otvorená v roku 1954.
Diaľnica A4 (Francúzsko)

Diaľnica A4 vo Francúzsku je 480 km dlhá, spája Paríž a Štrasburg a ďalej smeruje k nemeckým hraniciam. Začiatok A4 je v juhovýchodnej časti parížskeho okruhu boulevard périphérique pri výjazde Porte de Bercy, ďalej A4 prebieha popri Marne-la-Vallée s Val d'Europe a Disneyland Paríž. Následne sa objavujú prvé mýtnice a začína sa platená diaľnica. 
A4 ďalej prechádza departementom Seine-et-Marne, regiónom Champagne-Ardenne následne obchádza mesto Reims. Potom nasledujú oblasti Lotrinsko a ďalej Alsasko.
Známou skutočnosťou A4 je množstvo mýtnic. Napríklad pri ceste Paríž - Marseille platíte len raz, ale pri ceste Paríž - Štrasburg platíte až šesťkrát. 
Alternatívou k platenej diaľnici Paríž-Štrasburg je použitie cesty prvej triedy (Route National) N4. Vzdialenosť je približne o 35 km kratšia, ale čas jazdy je približne o dve hodiny dlhší, ako pri použití diaľnice.
Tatranskí Vlci

Tatranskí Vlci bol slovenský hokejový klub, ktorý vznikol v roku 2011 ako mládežnícky klub účastníka KHL HC LEV Poprad. V sezóne 2011/12 bol účastníkom ruskej Mládežníckej hokejovej ligy (MHL) a svoje domáce zápasy hral na Zimnom štadióne v Spišskej Novej Vsi.
Pred štartom MHL.
Pred svojim úvodným vystúpením v Mládežníckej hokejovej lige odohral klub v rámci prípravy sedem turnajových stretnutí, z toho štyri na Pohári Eurázie v Orenburgu a tri na Svetovom pohári juniorských tímov v Omsku.
Premiéra na turnaji v Orenburgu.
Svoje historicky prvé stretnutie odohrali Tatranskí Vlci 23. augusta 2011 na turnaji Pohár Eurázie v ruskom Orenburgu a podľahli v ňom ďalšiemu účastníkovi MHL, kazašskému klubu Snežní Leopardi Astana (, , ). V ďalšom stretnutí turnaja podľahli celku SKA 1946 Petrohrad (, , ).
Prvé víťazstvo vo svojej histórii dosiahli Tatranskí Vlci 25. augusta 2011 v treťom stretnutí Pohára Eurázie. Nad celkom Mamuti Jugry Chanty-Mansijsk zvíťazili (, , ). Svoju účasť na turnaji zakončili tesnou prehrou s celkovým víťazom turnaja, domácim celkom Bieli Tygri Orenburg (, , ) a v konečnom poradí obsadili spomedzi piatich účastníkov štvrté miesto.
Svetový pohár v Omsku.
V dňoch 30. augusta až 3. septembra 2011 sa v ruskom Omsku konal 1. ročník Svetového pohára juniorských tímov. Turnaja sa zúčastnili i Tatranskí Vlci, ktorí sa v skupine A postupne stretli s mužstvami:
Všetky tri zápasy prehrali a bez bodu skončili na poslednom mieste v skupine. V turnaji zvíťazil hokejový klub Krasnaja Armija Moskva.
"Ďalšie informácie o Svetovom pohári juniorských tímov v článku: Svetový pohár juniorských klubových tímov (ľadový hokej)"
MHL 2011/12.
V sezóne 2011/12 bude hrať v MHL 32 mužstiev, rozdelených do dvoch konferencií po 16 účastníkov. Jednotlivé konferencie sú rozdelené na dve osemčlenné divízie:
Východná konferencia:
Západná konferencia:
Každý účastník súťaže odohrá počas sezóny 60 stretnutí. Tatranskí Vlci sú zaradení do Severozápadnej divízie a odohrajú svoje stretnutia nasledovne:
"Ďalšie informácie o MHL 2011/12 v článku: Mládežnícka hokejová liga"
Výsledky Tatranských Vlkov.
November 2011.
 * "Za stavu 1:0 v prvej tretine bolo stretnutie kvôli nerovnostiam na ľade prerušené. Bolo nariadené odohrať opakovaný zápas 14. januára 2012 v Petrohrade."
Január 2012.
 * "Hralo sa v Petrohrade. Stretnutie sa pôvodne malo odohrať 2. novembra 2011 v Spišskej Novej Vsi, kvôli nerovnostiam na ľade bolo v prvej tretine prerušené. Príslušné orgány MHL rozhodli o náhradnom termíne 14. januári 2012, ale na ľade Strieborných Levov."
 ** "Pôvodný termín zápasu bol 9. september 2011, v dôsledku havárie lietadla s hokejistami Jaroslavle bolo stretnutie odložené na 16. január 2012."
Konečná tabuľka Severo-západnej divízie.
"(tabuľky jednotlivých divízii na oficiálnom webe MHL)" 
Baráž o záchranu.
Po skončení základnej časti odohrajú Tatranskí Vlci v dňoch 17. marca – 22. apríla 2012 dvanásť barážových stretnutí o záchranu s mužstvami, ktoré sa v Severo-západnej divízii umiestnili na 5. až 7. mieste.